Ініцыятыва стварэння грамадскага руху “За дзяржаўнасць і незалежнасць Беларусі” ўзнікла ў адказ на пагрозу страты нашай дзяржаўнасці і незалежнасці праз палітыку цяперашняга беларускага рэжыму – у тым ліку праз магчымае падпісанне дамовы аб размяшчэнні на нашай зямлі расійскіх ваенных базаў. Мы вырашылі правесці ўстаноўчы сход, але дзе? На Палац Рэспублікі ці Дом прафсаюзаў разлічваць, вядома, не даводзіцца. Ды ў нас і сродкаў няма на тое, рух існуе выключна на валанцёрскіх пачатках. Гэта наша прынцыповая пазіцыя: нельга за дзяржаўнасць і незалежнасць змагацца за грошы.